Rozsudok Všeobecného súdu (prvá komora) z 30. septembra 2014 – Scooters India/ÚHVT – Brandconcern (LAMBRETTA)
(vec T‑51/12)
„Ochranná známka Spoločenstva – Konanie vo veci zrušenia – Slovná ochranná známka Spoločenstva LAMBRETTA – Riadne používanie ochrannej známky – Čiastočný výmaz – Článok 51 ods. 2 nariadenia (ES) č. 207/2009“
1.                     Aproximácia právnych predpisov – Ochranné známky – Smernica 2008/95 – Identifikácia tovarov alebo služieb, na ktoré sa ochranná známka vzťahuje – Používanie všeobecných označení názvov tried Niceského triedenia – Prípustnosť – Podmienky – Dostatočne jasná a presná identifikácia (smernica Európskeho parlamentu a Rady 2008/95) (pozri bod 21)
2.                     Aproximácia právnych predpisov – Ochranné známky – Smernica 2008/95 – Identifikácia tovarov alebo služieb, na ktoré sa ochranná známka vzťahuje – Používanie všeobecných označení názvov tried Niceského triedenia – Z toho vyplývajúci rozsah ochrany – Povinnosť prihlasovateľa spresniť tovary alebo služby, ktorých sa týka prihláška (smernica Európskeho parlamentu a Rady 2008/95) (pozri bod 22)
Predmet
Žaloba podaná proti rozhodnutiu prvého odvolacieho senátu ÚHVT z 1. decembra 2011 (vec R 2312/2010‑1) týkajúcemu sa konania vo veci zrušenia medzi spoločnosťami Brandconcern BV a Scooters India Ltd
Výrok rozsudku
1.
Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 1. decembra 2011 (vec R 2312/2010‑1) sa zrušuje.
2.
ÚHVT znáša svoje vlastné trovy konania a je povinný nahradiť trovy konania, ktoré vznikli Scooters India Ltd, vrátane trov konania, ktoré jej vznikli pred odvolacím senátom.
3.
Brandconcern BV znáša svoje vlastné trovy konania.